הטירה הנעה

**(אזהרת ספוילרים)הטירה הנעה** (ביפנית: **ハウルの動く城**, תעתיק: הַאוּרוּ נוֹ אוּגוֹקוּ שִירוֹ), או **הטירה הנעה של האוול**, הוא סרט יפני בסגנון אנימה של הבמאי הייאו מיאזאקי שיצא לאקרנים ב-2004. הסרט הוא עיבוד של "הטירה הנעה", ספר הרפתקאות מאת הסופרת הבריטית דיאנה וין ג'ונס, שמגולל את סיפורה של סופי, החיה בעולם של כשפים וקוסמים.

בפרשנותו לספר שינה מיאזאקי מספר פרטים: הדמויות מאופיינות בצורה שונה, העלילה מתפתחת לכיוונים שונים, הדגשים מושמים על דברים שונים ומובילים למסר שונה, הזמן והתקופה שונים (העתידניות בסרט), בסרט אין כמעט דגש על הרקע המשפחתי של הדמויות וכו'.

הספר עובד לתסריט על ידי הייאו מיאזאקי, סינדי לואיס יואיט ודונלד ה. יואיט; הופק על ידי טושיו סוזוקי וסטיב אלפרט; את הדיבוב לדמויות עושים צ'יאקו באישו, טקורה קימורה וטטסויה גשואין.

## תקציר העלילה

סופי, נערה בת 18, מופנמת בעלת ביטחון עצמי ירוד מעט, נולדה כבת בכורה מבין שלוש בנות ובכך נידונה לחיים של בינוניות: בעוד אחיותיה ואימה מעדיפות לבלות בנעימים, היא עצמה מעדיפה לעבוד שעות נוספות בחנות הכובעים אשר אותה מנהלת ושאביה ניהל אותה בעבר. יום אחד היא פוגשת בקוסם צעיר ונאה הלוקח אותה לטיול מעל גגות העיר בריחוף. היא מוזהרת שהקוסם עלול היה להיות האוול, הנוהג לחטוף את לבבותיהן של נערות יפות ולאכלם, אך היא פוטרת את האזהרה בטענה שהאוול רודף אחר נשים יפות בלבד והיא איננה מחשיבה את עצמה כאישה יפה. חייה משתנים בערבו של אותו היום, כאשר מכשפת הביצות נכנסת לחנות הכובעים אותה היא מנהלת, ומטילה עליה כישוף שהופך אותה לזקנה בת 90. סופי עוזבת את החנות ומוצאת מקלט כמנקה וכעוזרת בטירה הנעה של הקוסם האוול, טירה מלאה חידות ומסתורין. בטירה ישנו גלגל קסמים שסיבובו גורם לכך שאפשר לעבור דרך דלת הטירה ולצאת דרך דלת אחרת במקום שונה (מיקום הדלת תלוי בצבע הגלגל שפונה כלפי מעלה). בטירה גרים האוול, השד קליציפר וילד שעוסק במכירת קסמים. עם הזמן סופי מתמקמת בטירה והופכת את עצמה למנקה של המקום.

סופי, ביחד עם האוול נלחמים בשדים ובמפלצות וסופי נאלצת להתמודד עם השדים הפנימיים של האוול.

הסופרת אף כתבה ספר המשך ששמו "מגדלים פורחים באוויר", בו האול וסופי משחקים תפקיד משני, אך נאמר בו שסופי והאול התחתנו ואף נולד להם ילד ששמו מורגן.

## דמויות

* **סופי האטר** (בתעתיק מדויק מיפנית: *סופי האטה*), (מדובבת בגרסה העברית על ידי אניה בוקשטיין בתור סופי הצעירה ועל ידי סיון שביט בתור סופי הזקנה) - נערה בת 18 ביישנית ומופנמת שהופכת לזקנה בת 90 בגלל כישוף, ולומדת להתגבר על מגבלות גופה החדש. חשבה שעקב כך שהפכה לזקנה לא ירצה האוול לאכול את לבבה.
* **האוול** (בתעתיק מדויק מיפנית: *האורו*), (מדובב בגרסה העברית על ידי אסף פריינטא) - קוסם שנודע ביופיו המרהיב ובאכילת לבבותיהן של נערות.
* **קליציפר** (בתעתיק מדויק מיפנית: *קרוסיפא*), (מדובב בגרסה העברית על ידי עידו מוסרי) - שד האש של האוול שמניע את הטירה הנעה. עושה עסקה עם סופי, שהיא תבטל את החוזה שלו עם האוול, והוא יחזיר אותה להיות צעירה.
* **מרקל** (בתעתיק מדויק מיפנית: *מרקורו*), (מדובב בגרסה העברית על ידי גל ענבי) - ילד בן 11 המשמש כשולייתו של האוול, וגר גם הוא בטירה הנעה.
* **מכשפת הביצות** (מדובבת בגרסה העברית על ידי יעל עמית) - המכשפה שהטילה על סופי את הכישוף בגלל קנאה להאוול.
* **לטי** (מדובבת בגרסה העברית על ידי עדי קוזלובסקי) - אחותה של סופי.
* "**לפת**"\**הנסיך ג'וסטין** (מדובב בגרסה העברית על ידי אסף קורמן) - נסיך שקולל והפך לדחליל אותו מחלצת סופי משיח בו הוא תקוע, ומסוגל לעמוד ולנתר בעצמו.
* **מאדאם סאלימן** (מדובבת בגרסה העברית על ידי עדנה גורן) - המכשפה הפרטית של המלך, דואגת שהאוול יעבוד בשירות המלך.
* **המלך** - המלך של קינסבירי.
* **הין** - הכלב המרגל של מאדאם סאלימן.
* **אנשי גומי** - המשרתים של מכשפת הביצות. עשויים מחומר צמיגי דמוי גומי.
* **ראש העיר** (מדובב בגרסה העברית על ידי דב רייזר) - ראש עיר משופם אשר מופיע בתור אורח בסרט שמרקל מדבר איתו.